Diari Oficial de la Generalitat Valenciana


Sumari del DOGV 289, del 23-09-1985 (1985/805016)

ORDRE de la Conselleria de Cultura Educació i Ciència, de 3 de setembre de 1985, sobre aplicació del règim provisional i transitori de subvencions a Centres Privats de Formació Professional de Primer Grau per al curs 1985-86.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   289

Data del DOGV
:   23-09-1985

Secció del DOGV
:   ALTRES DISPOSICIONS

Número del document
:   1985/805016


Data del document
:   03-09-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de la Conselleria de Cultura, Educació i Ciència, de 3 de setembre de 1985, sobre aplicació del règim provisional i transitori de subvencions a centres docents privats de Formació Professional de Primer Grau, per al curs 1985-86.  
El règim de financiació de Centres docents privats amb fons públics ha estat definitivament establert per la Llei Orgànica 8/1985, de 3 de juliol, reguladora del Dret a l'Educació.   
Tot i això, fins l'entrada en vigor del règim de concerts previstos en el títol IV i d'acord amb les previsions efectuades per la disposició transitòria segona, s'escau mantenir, per al curs 1985-86, el règim provisional de subvencions que ha estat aplicant-se des de la vigència de la Llei 14/1970 de 4 d'agost, a través de successives Ordres.   
Aquesta disposició, té per objecte el manteniment de la financiació pública d'aquells Centres docents de Formació Professional de primer grau, que d'acord amb l'Ordre d?11 de juny de 1984 (DOGV núm. 180 de 23 de julial) i en base a la Resolució de 21 de gener de 1985 (DOGV núm. 245 de 22 d'abril) reunien els requisits exigits a l'efecte.   
En atenció d'aquests motius, aquesta Conselleria de Cultura, Educació i Ciència ha disposat:   
1. Durant el curs 1985-86 continuarà vigent el règim provisional de subvencions als Centres docents privats de Formació Professional de primer grau.   
2. A aquest efecte es prorroguen les subvencions concedides en la convocatòria en el curs 1984-85.   
Els Centres presentaran, en els respectius Serveis Territorials d'Educació i abans del 31 d'octubre de 1985, la sol·licitud de prorroga de la subvenció concedida per al curs 1984-85, juntament amb la justificació de la subvenció rebuda per a aquell curs.   
3. Els Centres continuaran percebent el mateix tipus de subvenció i pel mateix nombre d'unitats que en el curs esmentat, tot exceptuant els supòsits següents, degudament acreditats:   
a) Quan s'escaiga la disminució d'unitats per no ser necessari el seu funcionament en raó del nombre d'alumnes escolaritzats en el Centre.   
b) Quan es determinen irregularitats greus en base al que s'estableix al respecte en la legislació vigent.   
c) Quan, amb caràcter excepcional, s'escaiga l'augment d'unitats necessàries per a atendre demandes reals i urgents d'escolarització.   
Aquest cas sols es prendrà en consideració per la Direcció General d'Ensenyament Mitjà, si ho permeten les disponibilitats pressupostàries.   
4. La Direcció General d'Ensenyament Mitjà gestionarà l'abonament de subvencions als Centres docents previ informe dels respectius Serveis Territorials d'Educació. En aquest informe haurà de figurar el nombre d'unitats proposades per a ser subvencionades a cada Centre.   
5. Serà aplicable per al curs 1985-86 tot allò que s'estableix en els apartats 6, 7.3, 8, 9, 10 de l'Ordre de la Conselleria de Cultura, Educació i Ciència d?11 de juny de 1984 (DOGV núm. 180, de 23 de juliol).   
6. Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 3 de setembre de 1985.   
El Conseller de Cultura, Educació i Ciència,   
CEBRIA CISCAR I CASABAN